Aldo

„Aldo“ – tarptautinis Kanados avalynės prekės ženklas, valdomas kompanijos „Aldo Group“. Pasaulyje yra daugiau nei 1750 parduotuvių, veikiančių 82-ose šalyse penkiuose žemynuose. Be „Aldo“, kompanija taip pat valdo prekės ženklus „Call It Spring“, „Little Burgundy“ ir „Globo“.Aldo Group > Story & Milestones  Oficiali svetainė. Nuoroda tikrinta 2014 m. rugpjūčio 30 d.

Kompanijos pradžia siekia 1972 m., kai buvo įkurtas avalynės prekės ženklas „Aldo“; pirmosios prekės buvo pradėtos pardavinėti populiariuose mados butikuose įvairiuose Kanados miestuose, įskaitant Monrealį, Kvebeką, Otavą bei Vinipegą. 1978 m. atidaroma apirmoji atskira ir tik „Aldo“ batų prekyba užsiimanti parduotuvė Monrealio miesto centre; nuo to laiko nustota pardavinėti prekes universalinėse parduotuvėse.Aldo Group > Story & Milestones > Timeline Oficiali svetainė. Nuoroda tikrinta 2014 m. rugpjūčio 30 d.

1991 m. atidaroma 200-oji „Aldo“ parduotuvė, o po kelerių metų žengiama ir į Jungtinių Valstijų rinką su parduotuve, įkurta netoli Bostono. 1995 m. atidaroma pirmoji franšizės būdu valdoma parduotuvė Izraelyje; pradedama sparti tarptautinė plėtra, besitęsianti iki šiol. 2000 m. pristatomas „Aldo Accessories“ prekės ženklas. 2002 m. kompanijos parduotuvės atidaromos svarbiose komercincėse gatvėse Londone; pastarosios parduotuvės susilaukė didelio dėmesio iš užsienio investitorių, „Aldo“ prekės ženklas tampa vis žinomesnis. 2012 m. kompanija atšventė savo 40-ąjį jubiliejų.

„Aldo“ yra įvardijama kaip sėkmingiausia kanadiečių mažmeminės prekybos bendrovė.„Aldo’s global footprint“ Tinklalapis The Globe and Mail, Marina Strauss, 2010 m. rugsėjo 3 d. Nuoroda tikrinta 2014 m. rugpjūčio 30 d. Kompanijos įkūrėjas Aldo Bensadoun turi planų ir toliau plėsti parduotuvių tinklą. Tikisi, jog „Aldo“ sugebės tapti didžiausia avalynės mažmenininke visame pasaulyje ir planuoja, jog bendrovės pajamos iki 2017 m. pasieks 4 mlrd. JAV dol.„As Aldo turns 40, footwear empire seeks to expand its international reach“ Tinklalapis Financial Post, Nicolas van Praet, 2012 m. spalio 29 d. Nuoroda tikrinta 2014 m. rugpjūčio 30 d.

 Šaltiniai 

 Nuorodos 

 Oficialus „Aldo“ tinklalapis 
 Oficialus „Aldo Group“ tinklalapis

Kategorija:Kanados įmonės
Kategorija:Drabužių parduotuvės